Ir-Regolament tal-Kummissjoni (KE) Nru 2333/2003
tat-30 ta' Diċembru 2003
li jemenda r-Regolament (KE) Nru 1555/96 rigward trigger levels għal dazji addizzjonali fuq il-lanġas, il-lumi, it-tuffieħ u l-qarabagħli (courgettes)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq tal-frott u l-ħaxix ta' l-ikel [1], kif l-aħħar emendat bir-Regolament tal-Kummissjoni (KE) Nru 47/2003 [2], u partikolarment l-Artikolu 33(4) tiegħu,
Billi:
(1) Ir-Regolament tal-Kummissjoni (KE) Nru 1555/96 tat-30 ta' Lulju 1996 dwar ir-regoli ta' l-applikazzjoni ta' dazji addizzjonali ta' importazzjoni għall-frott u l-ħaxix ta' l-ikel [3] kif emendat l-aħħar bir-Regolament (KE) Nru 1916/2003 [4], jipprovdi għal sorveljanza ta' importazzjonijiet tal-prodotti mniżżla f'lista fl-Anness għal dan. Dik is-sorveljanza trid titwettaq bi qbil mar-regoli preskritti fl-Artikolu 308d tar-Regolament tal-Kummissjoni (KEE) Nru 2454/93 tat-2 ta' Lulju 1993 li jippreskrivi d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi tad-Dwana tal-Komunità [5], kif emendat l-aħħar bir-Regolament (KE) Nru 1335/2003 [6].
(2) Għall-għanijiet ta' l-Artikolu 5(4) tal-Ftehim dwar l-Agrikoltura [7] konkluż matul ir-Round ta' l-Urugwaj ta' negozjati multilaterali dwar il-kummerċ u fid-dawl ta' l-aħħar fatti magħrufa (data) disponibbli għall-2001, 2002 u 2003, huwa meħtieġ li jiġu emendati it-trigger levels għal dazji addizzjonali fuq il-lanġas, il-lumi, it-tuffieħ u l-qara' bagħli (courgettes).
(3) Il-miżuri pprovduti f'dan ir-Regolament huma b'mod konformi ma' l-opinjoni tal-Kumitat tat-Tmexxija tal-Frott u l-Ħaxix ta' l-Ikel Frisk,
ADOTTAT DAN IR-REGOLAMENT:
Artikolu 1
L-Anness mar-Regolament (KE) Nru 1555/96 jiġi hawnhekk mibdul bl-Anness miġjub hawn:
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jibda japplika mill-1 ta' Jannar 2004.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta' Diċembru 2003.